Vermy vandag dié Pretoria-strate tydens NDA-optog‘n Optog teen pres. Jacob Zuma in Pretoria (7 April 2017). Foto: Maroela Media Die Tshwane metropolisie het ŉ uitgebreide lys van strate aangedui wat geraak word deur die Nasionale Dag van Aksie-betoging wat Woensdag beplan word. Die goedgekeurde optog is geskeduleer vir 09:00 – 16:00. Betogers sal mekaar by Kerkplein ontmoet en dan na die Uniegebou opruk. Lede van die opposisiepartye DA, Cope, IVP, EFF, ACDP, APC en UDM sal na verwagting aan die optog deelneem. Die betogers sal na verwagting van verskillende provinsies af kom met busse, treine en persoonlike vervoer. – Diegene wat van Mpumalanga af kom, sal van die N4-snelweg tot in Pretoriusstraat gebruik maak op pad na Kerkplein – Johannesburg en Olievenhoutbosch sal die N1 en Kgosi Mampuru (Potgieterstraat) gebruik, regs draai in WF Nkomo (Kerkstraat) tot by Kerkplein – Wes van Pretoria gebruik WF Nkomo (Kerkstraat) tot by Kerkplein – Oos van Pretoria gebruik die N4 tot in Pretoriusstraat op pad na Kerkplein – Diegene wat van treine gebruik maak word by Bosmanstasie afgelaai en sal met Bosmanstraat en Paul Krugerstraat na Kerkplein beweeg – Nog ŉ treinstasie wat gebruik gemaak word, is Belle Ombre en diegene sal in Paul Krugerstraat beweeg tot by Kerkplein Nog strate wat geraak word: Madiba (Vermeulenstraat) Lillian Ngoyi (Van der Waltstraat) Sisulu (Prinsloostraat) Du Toit Nelson Mandelarylaan Edmond Hamilton Thabo Sehume (Andriesstraat) Madiba (Vermeulenstraat), Edmond en Hamiltonstraat sal in geheel versper word vir busse om te parkeer. Metropolisiebeamptes sal ontplooi word om die optog en die betrokke strate te monitor. Motoriste word aangeraai om die betrokke strate te vermy en alternatiewe roetes te gebruik.